# ΕΛΛΗΝΙΚΗ  ΔΗΜΟΚΡΑΤΙΑ                                      Π. Φάληρο, …./07/2023

#               ---------

#           ΝΟΜΟΣ ΑΤΤΙΚΗΣ

# ΔΗΜΟΣ ΠΑΛΑΙΟΥ ΦΑΛΗΡΟΥ

    -------------

**ΙΔΙΑΙΤΕΡΟ ΓΡΑΦΕΙΟ ΔΗΜΑΡΧΟΥ**

#

**Ταχ. Διεύθυνση : Τερψιχόρης 51  &  Αρτέμιδος**

Πληροφορίες : Γραφείο Δημάρχου

**Τηλέφωνο: 213.2020.300,396**

**Fax :  213.2020.376**

**Email:** **dimarxos.dpf@palaiofaliro.gr**

**ΑΝΑΚΟΙΝΩΣΗ ΥΠΟΤΡΟΦΙΑΣ ΣΕ ΔΥΟ (2) ΔΗΜΟΤΕΣ-ΚΑΤΟΙΚΟΥΣ**

Ο Δήμαρχος Παλαιού Φαλήρου στο πλαίσιο της άσκησης κοινωνικής πολιτικής και κατόπιν της προσφοράς των ΙΕΚ ΑΛΦΑ,

**Προκηρύσσει** μία υποτροφία διετούς φοίτησης και μία ετήσια υποτροφία σε δημότες-κατοίκους, οι οποίες αφορούν στα προγράμματα σπουδών-ειδικότητες του ΙΕΚ ΑΛΦΑ.

1. **ΟΙΚΟΝΟΜΙΚΑ ΚΡΙΤΗΡΙΑ ΕΠΙΛΟΓΗΣ**
* Οι υποψήφιοι να είναι δημότες-κάτοικοι του Δήμου Παλαιού Φαλήρου, από 18 έως 26 ετών (απαιτείται πρόσφατο πιστοποιητικό οικογενειακής κατάστασης) που δεν έχουν επιτύχει σε άλλη σχολή ΑΕΙ ή επιθυμούν παράλληλες σπουδές σε ΙΕΚ.
* Το οικογενειακό εισόδημα του εκάστοτε υποψηφίου να μην υπερβαίνει το ποσό των 7.000 € για τα μονοπρόσωπα νοικοκυριά, αυξανόμενο κατά 1000€ για κάθε επιπλέον μέλος, και πάντως όχι άνω των 20000 € ανεξαρτήτως του αριθμού των μελών. Σε περίπτωση που το οικογενειακό εισόδημα υπερβαίνει τα ως άνω ποσά θα πρέπει αποδεδειγμένα (με την προσκόμιση σχετικών δικαιολογητικών) να συντρέχουν σοβαροί κοινωνικοί ή ιατρικοί λόγοι. Στο σύνολο του εισοδήματος λαμβάνονται υπόψη αθροιστικά και η είσπραξη τυχόν επιδομάτων (αναπηρίας, ανεργίας, ενοικίου κ.α.). Για τη συνδρομή και την απόδειξη των οικονομικών προϋποθέσεων της παρούσας παραγράφου απαιτείται η προσκόμιση του εκκαθαριστικού του τελευταίου έτους και το Ε9.

Από τις αιτήσεις που θα κατατεθούν, προτεραιότητα στην επιλογή θα έχουν οι υποψήφιοι/ες που θα συμπληρώνουν τα περισσότερα από τα κριτήρια ή και τυχόν άλλα που δυσχεραίνουν το βιοτικό τους επίπεδο.

1. **ΚΟΙΝΩΝΙΚΑ ΚΑΙ ΑΚΑΔΗΜΑΪΚΑ ΚΡΙΤΗΡΙΑ**
* Θα συνεκτιμηθεί η οικογενειακή κατάσταση (πολύτεκνοι , τρίτεκνοι , ΑΜΕΑ, μακροχρόνια ανεργία κτλπ)
* Τίτλος σπουδών (απολυτήριο Λυκείου με τις επιδόσεις) ή πτυχίο ΑΕΙ, ΤΕΙ

**Υπεύθυνη δήλωση** -ενσωματωμένη στην αίτηση- θα επιτρέπει την επεξεργασία των προσωπικών δεδομένων και από το ΙΕΚ ΑΛΦΑ, **ώστε να συμμετάσχουν όσο το δυνατόν περισσότεροι ενδιαφερόμενοι** που αντιμετωπίζουν οικονομικά προβλήματα, **όλοι εκ των οποίων θα τύχουν σημαντικής έκπτωσης στα δίδακτρα στην περίπτωση που δεν επιλεγούν**.

1. **ΟΡΟΙ ΚΑΙ ΠΡΟΥΠΟΘΕΣΕΙΣ ΣΥΜΜΕΤΟΧΗΣ (του ΙΕΚ ΑΛΦΑ)**
2. Οι υποτροφίες αφορούν αποκλειστικά σε έναρξη το ακαδημαϊκό έτος 2023-2024
3. Από τη διαδικασία αξιολόγησης και απόδοσης υποτροφιών εξαιρούνται ήδη εγγεγραμμένοι ή/ και ενεργοί σπουδαστές στο IEK ΑΛΦΑ.
4. Οι δικαιούχοι μπορούν να επιλέξουν να σπουδάσουν σε οποιοδήποτε παράρτημα του ΙΕΚ ΑΛΦΑ τους εξυπηρετεί – σε Αθήνα, Πειραιά, Γλυφάδα ή Θεσσαλονίκη
5. Οι δικαιούχοι μπορούν να επιλέξουν οποιαδήποτε ειδικότητα τους ενδιαφέρει, από τη λίστα ειδικοτήτων που παρατίθεται στο παρόν έγγραφο.
6. Για την κατοχύρωση της υποτροφίας οι υποψήφιοι πρέπει να πληρούν τις ελάχιστες προϋποθέσεις εισαγωγής τους στο πρόγραμμα σπουδών της επιλογής τους (απόφοιτοι Λυκείου).
7. Οι υπότροφοι επιλέγονται από τον Δήμο με βάση κοινωνικο-οικονομικά κριτήρια.
8. Το ΙΕΚ ΑΛΦΑ διατηρεί το δικαίωμα να μην προσφέρει κάποιο πρόγραμμα σπουδών, σε περίπτωση χαμηλής συμμετοχής. Σε αυτήν την περίπτωση, οι υπότροφοι μπορούν να επιλέξουν κάποιο άλλο πρόγραμμα.
9. **ΑΝΑΔΕΙΞΗ ΥΠΟΤΡΟΦΩΝ**

Η επιλογή και ανάδειξη των υποτρόφων γίνεται από το Δήμο κατόπιν εξέτασης και αξιολόγησης των προαναφερθέντων κριτηρίων από τις Κοινωνικές Υπηρεσίες.

**Η λίστα των ειδικοτήτων** από τις οποίες θα επιλέξουν πρόγραμμα οι υπότροφοι, είναι η εξής:

* Μαγειρική
* Προπονητική
* Παιδαγωγικά
* Βοηθός φαρμακείου
* Διοίκηση επιχειρήσεων
* Τουριστικά
* Ναυτιλιακά
* Νοσηλευτική
* Φυσικοθεραπεία
* Αισθητική & Μακιγιάζ
* Κομμωτική
* Σχέδιο μόδας
* Υποκριτική
* Γραφιστική
* Ηλεκτρολογία
* Μηχανοτρονική

Η προκήρυξη των υποτροφιών θα αναρτηθεί στον επίσημο ιστότοπο του Δήμου, αλλά και θα δημοσιοποιηθεί στα τοπικά ΜΜΕ.

1. **ΑΙΤΗΣΕΙΣ- ΔΙΚΑΙΟΛΟΓΗΤΙΚΑ**

Το έντυπο της αίτησης, καθώς και η κατά το άρθρο 2 της παρούσης υπεύθυνη δήλωση, τα οποία απαιτείται να συμπληρωθούν από τους συμμετέχοντες, συνοδεύουν την παρούσα προκήρυξη.

Οι ενδιαφερόμενοι αποστέλλουν τις αιτήσεις τους συνοδευόμενες από τα απαραίτητα δικαιολογητικά εντός του χρονικού διαστήματος από 20/07/2023 έως και 08/08/2023 αποκλειστικά και μόνο σε ηλεκτρονική μορφή, στο e-mail dpedia.dpf@palaiofaliro.gr

 **Ο ΔΗΜΑΡΧΟΣ**

 **ΙΩΑΝΝΗΣ ΦΩΣΤΗΡΟΠΟΥΛΟΣ**